b'\n_START_ARTICLE_\nWilliam I al Sco\xc8\x9biei\n_START_SECTION_\nVia\xc8\x9ba\n_START_PARAGRAPH_\nEl a devenit rege dup\xc4\x83 moartea fratelui s\xc4\x83u, Malcolm al IV-lea al Sco\xc8\x9biei pe 9 decembrie 1165 \xc8\x99i a fost \xc3\xaencoronat pe 24 decembrie 1165._NEWLINE_Spre deosebire de fratele s\xc4\x83u religios \xc8\x99i fragil, William a fost puternic \xc8\x99i \xc3\xaenc\xc4\x83p\xc4\x83\xc8\x9b\xc3\xa2nat. El a fost un monarh eficace a c\xc4\x83rui domnie a fost marcat\xc4\x83 de \xc3\xaencerc\xc4\x83rile sale nefaste de a rec\xc3\xa2\xc8\x99tiga controlul regiunii Northumbria de la normanzi._NEWLINE_William a fost nepotul lui David I al Sco\xc8\x9biei. El a mo\xc8\x99tenit, de asemenea, titlul de Conte de Northumbria \xc3\xaen 1152 de la tat\xc4\x83l s\xc4\x83u, Henric al Sco\xc8\x9biei. Cu toate acestea, el a trebuit s\xc4\x83 predea acest titlu regelui Henric al II-lea al Angliei, \xc3\xaen 1157. Acest lucru i-a cauzat probleme mai ales dup\xc4\x83 ce a devenit rege, acesta petrec\xc3\xa2ndu-\xc8\x99i mult timp \xc3\xaencerc\xc3\xa2nd s\xc4\x83-\xc8\x99i rec\xc3\xa2\xc8\x99tige titlul._NEWLINE_William a fost un juc\xc4\x83tor-cheie \xc3\xaen revolta din 1173 - 1174 \xc3\xaempotriva lui Henric al II-lea. \xc3\x8en 1174, \xc3\xaen b\xc4\x83t\xc4\x83lia de la Alnwick, \xc3\xaen timpul unui raid \xc3\xaen sprijinul revoltei, William le-a stigat trupelor engleze: Acum vom vedea care dintre noi este un cavaler bun!. El a fost capturat de trupele lui Henric conduse de Ranulf de Glanvill \xc8\x99i a fost dus \xc3\xaen lan\xc8\x9buri la Newcastle, apoi la Northampton, iar apoi transferat la Falaise \xc3\xaen Normandia. Henric a trimis apoi o armat\xc4\x83 \xc3\xaen Sco\xc8\x9bia \xc8\x99i a ocupat \xc8\x9bara. Ca r\xc4\x83scump\xc4\x83rare \xc8\x99i pentru a-\xc8\x99i recapata regatul, William a trebuit s\xc4\x83-l recunoasc\xc4\x83 pe Henric ca superior al s\xc4\x83u \xc8\x99i s\xc4\x83 fie de acord s\xc4\x83 pl\xc4\x83teasc\xc4\x83 pentru costul de ocupare a armatei engleze, pun\xc3\xa2nd impozite sco\xc8\x9bienilor. Biserica din Sco\xc8\x9bia a fost, de asemenea, supus\xc4\x83 celei din Anglia. Acest lucru a fost f\xc4\x83cut prin semnarea Tratatului de la Falaise, apoi William a fost l\xc4\x83sat s\xc4\x83 se \xc3\xaentoarc\xc4\x83 \xc3\xaen Sco\xc8\x9bia. \xc3\x8en 1175, el a jurat fidelitate \xc3\xaen fa\xc8\x9ba lui Henric al II-lea la Castelul York._NEWLINE_Umilirea Tratatului de la Falaise a declan\xc8\x99at o revolt\xc4\x83 \xc3\xaen Galloway care a durat p\xc3\xa2n\xc4\x83 \xc3\xaen 1186 \xc8\x99i a determinat construirea unui castel la Dumfries. \xc3\x8en 1179, \xc3\xaen acela\xc8\x99i timp, William \xc8\x99i fratele s\xc4\x83u David, au condus personal o for\xc8\x9b\xc4\x83 spre nord \xc3\xaen Easter Ross, stabilind dou\xc4\x83 castele cu scopul de a-l descuraja pe Contele de Orkney de la extinderea dincolo de Caithness._NEWLINE_O alt\xc4\x83 revolt\xc4\x83 \xc3\xaen 1181 l-a \xc3\xaemplicat pe Donald Meic Uilleim, descendentul direct al regelui Duncan al II-lea al Sco\xc8\x9biei. Donald a preluat pentru scurt timp Ross, iar abia dup\xc4\x83 la moartea sa, William a putut revendica cetatea lui Donald din Inverness._NEWLINE_Tratatul de la Falaise a r\xc4\x83mas \xc3\xaen vigoare pentru urm\xc4\x83torii 15 ani. Apoi, Richard Inim\xc4\x83 de Leu, care avea nevoie de bani pentru a lua parte la a treia cruciad\xc4\x83, a fost de acord s\xc4\x83-l rezilieze \xc3\xaen schimbul sumei de 10.000 de m\xc4\x83rci de argint, la data de 5 decembrie 1189._NEWLINE_\xc3\x8en ciuda rec\xc3\xa2\xc8\x99tig\xc4\x83rii independen\xc8\x9bei a sco\xc8\x9bienilor, rela\xc8\x9biile anglo-sco\xc8\x9biene au r\xc4\x83mas tensionate \xc3\xaen primul deceniu al secolului al XIII-lea. \xc3\x8en august 1209, regele Ioan al Angliei a decis s\xc4\x83-\xc8\x99i str\xc3\xa2ng\xc4\x83 armata englez\xc4\x83 \xc8\x99i s\xc4\x83 porneasc\xc4\x83 \xc3\xaentr-un mar\xc8\x99 spre Norham (l\xc3\xa2ng\xc4\x83 Berwick), \xc3\xaen scopul de a exploata conducerea monarhului sco\xc8\x9bian. Promi\xc8\x9b\xc3\xa2ndu-i o sum\xc4\x83 mare de bani, William a fost de acord cu dificultate s\xc4\x83-\xc8\x99i c\xc4\x83s\xc4\x83toreasc\xc4\x83 fiica cu un nobil englez, iar c\xc3\xa2nd tratatul a fost re\xc3\xaennoit \xc3\xaen 1212, Ioan a pus m\xc3\xa2na pe singurul mo\xc8\x99tenitor legitim supravie\xc8\x9buitor al lui William, Alexandru, care avea s\xc4\x83 se c\xc4\x83s\xc4\x83toreasc\xc4\x83 cu fiica sa._NEWLINE_William a murit \xc3\xaen Stirling \xc3\xaen 1214 \xc8\x99i este \xc3\xaengropat la Aba\xc8\x9bia Arbroath. Fiul s\xc4\x83u, Alexandru al II-lea, l-a succedat \xc3\xaen calitate de rege, domnind \xc3\xaentre 1214 - 1249.'